b"\n_START_ARTICLE_\nWalter Alejandro Gargano Guevara\n_START_SECTION_\nBiografia\n_START_PARAGRAPH_\nNascut a Paysand\xc3\xba, descendent d'italians, Gargano t\xc3\xa9 doble nacionalitat italo-uruguaiana. El 30 de juny de 2007 va deixar el Danubio F\xc3\xbatbol Club per jugar al Napoli amb un contracte de cinc anys. Gargano ocupa la posici\xc3\xb3 de migcampista a la selecci\xc3\xb3 de futbol de l'Uruguai i al Napoli._NEWLINE_El 27 de juliol de 2010 va ser convocat per \xc3\x93scar Washington Tab\xc3\xa1rez, l'entrenador de la selecci\xc3\xb3 nacional uruguaiana, per jugar un partit amist\xc3\xb3s contra la selecci\xc3\xb3 d'Angola. Tamb\xc3\xa9 va formar part de la selecci\xc3\xb3 del seu pa\xc3\xads durant la Copa del M\xc3\xb3n de futbol de 2010._NEWLINE_El 31 de maig de 2014 va entrar a la llista definitiva de seleccionats per disputar la Copa del M\xc3\xb3n de Futbol de 2014 al Brasil."